CELEX: 62022CN0088
Language: da
Date: 2022-02-08 00:00:00
Title: Sag C-88/22 P: Appel iværksat den 8. februar 2022 af QB til prøvelse af dom afsagt af Retten (Fjerde Afdeling) den 8. december 2021 i sag T-71/21, QB mod Kommissionen

23.5.2022   
            
            
               DA
            
            
               Den Europæiske Unions Tidende
            
            
               C 207/13
            
         
      Appel iværksat den 8. februar 2022 af QB til prøvelse af dom afsagt af Retten (Fjerde Afdeling) den 8. december 2021 i sag T-71/21, QB mod Kommissionen
      (Sag C-88/22 P)
      (2022/C 207/18)
      Processprog: engelsk
      
         Parter
      
      
         Appellant: QB (ved radca prawny R. Wardyn)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Den appellerede dom ophæves i det hele.
               
            
                  —
               
               
                  Følgelig annulleres Europa-Kommissionens afgørelser af 6. april 2020 og 3. november 2020.
               
            
                  —
               
               
                  Sagen hjemvises til Retten med henblik på, at der træffes afgørelse.
               
            
                  —
               
               
                  Kommissionen tilpligtes at bære sine egne omkostninger og betale appellantens omkostninger i begge instanser.
               
            
         Anbringender og væsentligste argumenter
      
      Til støtte for appellen har appellanten fremsat et enkelt anbringende om tilsidesættelse af artikel 4, stk. 1, i bilag VII til vedtægten og gjort følgende gældende:
      
                  —
               
               
                  Retten begik en fejl ved fastlæggelsen af, hvilket hovederhverv appellanten havde udført, idet den ikke tog hensyn til det arbejde, appellanten havde udført for den polske stat, og til hans status som dommer.
               
            
                  —
               
               
                  Retten begik en fejl i forbindelse med fastlæggelsen af betingelserne for »tjeneste for en anden stat«.
               
            
                  —
               
               
                  Retten så bort fra og undlod at tage hensyn til det arbejde, appellanten havde udført for den polske stat, og til hans status som dommer i forbindelse med undersøgelsen af undtagelsen »tjeneste for en anden stat«.